Brandstofprys daal om middernagDie brandstofprys van alle grade petrol en diesel daal vanaand om middernag. Die departement van energie het Vrydag aangekondig dat die prys van 93- en 95-oktaan petrol onderskeidelik met 20c en 19c per liter gaan daal. Albei grade diesel gaan met 2c daal. Paraffien se prys gaan met 5c daal en LP-gas met 40c. Die daling in die brandstofprys sou meer gewees het, maar minister Mildred Oliphant het ŉ styging van 4.9c per maand wat teen middernag in werking tree, bygewerk om die loonaanpassing van petroljoggies te akkommodeer. Dit volg nadat werkgewers en Numsa verlede Vrydag ŉ ooreenkoms bereik het wat die drie week lange staking van petroljoggies tot ŉ einde gebring het.